Babelscape/SREDFM huggingface dataset:
Supernatural

Το Supernatural είναι αμερικάνικη υπερφυσική τηλεοπτική σειρά φαντασίας τρόμου με κωμικά και δραματικά στοιχεία, που δημιουργήθηκε από τον Έρικ Κρίπκε. Έκανε το ντεμπούτο της στις 13 Σεπτεμβρίου 2005 στο κανάλι The WB. Βασικοί πρωταγωνιστές της σειράς είναι ο Τζένσεν Ακλς ως Ντιν Γουίντσεστερ και ο Τζάρεντ Πανταλέκι ως Σαμ Γουίντσεστερ, δύο αδέρφια που κυνηγούν φαντάσματα, δαίμονες και άλλα υπερφυσικά όντα. Η σειρά είναι παραγωγή της Warner Bros. Television σε συνεργασία με την Wonderland Sound & Vision. Οι τρέχοντες εκτελεστικοί παραγωγοί είναι οι Ερικ Κρίπκε, McG και Ρόμπερτ Σίνγκερ.

Η σειρά, η οποία γυρίζεται στο Βανκούβερ του Καναδά, βρισκόταν στο στάδιο της ανάπτυξης για σχεδόν δέκα χρόνια, αφού ο δημιουργός της προσπαθούσε ανεπιτυχώς να την πουλήσει. Το πιλοτικό επεισόδιο παρακολούθησαν κατά προσέγγιση 5.69 εκατομμύρια τηλεθεατές και η θεαματικότητα των τεσσάρων πρώτων επεισοδίων ώθησε το κανάλι The WB να ζητήσει μια πλήρη σεζόν από τον δημιουργό της.

Ο αρχικός προγραμματισμός της σειράς ήταν αρχικά για τρεις κύκλους και ακόλουθα για πέντε. Ο πέμπτος κύκλος βγήκε στον αέρα στις 10 Σεπτεμβρίου 2009 και ολοκλήρωσε την κύρια πλοκή της σειράς, ωστόσο, το κανάλι The CW λόγω των υψηλών τηλεθεάσεων αλλά και της επιρροής που είχε η σειρά, την ανανέωσε επίσημα, αρχικά για έκτη (στις 16 Φεβρουαρίου του 2010), έπειτα για έβδομη (στις 26 Απριλίου 2011), στη συνέχεια για όγδοη περίοδο (στις 3 Μαΐου 2012), ενώ στις 11 Φεβρουαρίου 2013, ανανεώθηκε για 9η σεζόν. Στις 13 Φεβρουαρίου 2014, ανακοινώθηκε εκ νέου επέκταση σε 10ο κύκλο, ενώ στις 11 Ιανουαρίου 2015, έγινε γνωστό πως θα συνεχιστεί για 11ο.Η επέκταση συνεχίζεται με τον 12ο κύκλο τον Οκτώβριο του 2016 και τώρα σε εξέλιξη βρίσκεται ο 15ος κύκλος ο οποίος θα είναι και ο τελευταίος
Cido Arena

Η Cido Arena είναι το μεγαλύτερο κλειστό στάδιο στο Πανεβεζίς της Λιθουνίας. Συνήθως φιλοξενεί αγώνες ποδηλασίας αφού διαθέτει μία πίστα 250 μέτρων, καθώς επίσης αγώνες μπάσκετ και συναυλίες. Άνοιξε στις 24 Οκτωβρίου 2008 και έχει χωρητικότητα 5.656 ατόμων. Σ'αυτό το στάδιο έγιναν οι αγώνες του 1ου Ομίλου του Ευρωμπάσκετ 2011.
Scream/Childhood

Το Scream/Childhood είναι το πρώτο single του άλμπουμ "" με το "Scream" να είναι το πρώτο κομμάτι και το "Childhood" να είναι το δέκατο κομμάτι στον κατάλογο του δεύτερου δίσκου του άλμπουμ "HIStory Continues". Το A-side, "Scream", είναι ντουέτο του Μάικλ και της Τζάνετ Τζάκσον, ενώ το αντίστοιχο B-side, "Childhood", είναι σόλο κομμάτι. Το single κυκλοφόρησε στις 31 Μαΐου 1995.

Το "Scream" θεωρείται ως επιθετικό τραγούδι που απευθύνεται στα μέσα και την κάλυψη που έκαναν για τις κατηγορίες παιδικής σεξουαλικής κακοποίησης κατά του Τζάκσον, το 1993. Το "Scream" γράφτηκε και παράχθηκε από τους Τζίμμι Τζαμ, Τέρρι Λέβις, Μάικλ και Τζάνετ Τζάκσον. Ο Μάικλ εκτέλεσε πολλά από τα όργανα. Το τραγούδι έχει στοιχεία της ποπ, της electrorock, του new jack swing, του dance-pop και της funk. Η ηχογράφηση του κομματιού έγινε στο Hit Factory της Νέας Υόρκης και στα Flyte Tyme Studios στην Εντίνα, Μιννεσότα, τον Δεκέμβριο του 1994. Το τραγούδι παίχτηκε νωρίς στα ράδιο, παρά τις προσπάθειες της Epic Records να μην βγει στον αέρα πριν την επίσημη ημερομηνία κυκλοφορίας.

Γενικά, το τραγούδι έλαβε θετικές κριτικές, και θεωρείται ένα από τα πιο αγαπημένα κομμάτια του Τζάκσον. Ήταν υποψήφιο για Γκράμι και ένα American Music Award. Το μουσικό βίντεο παραμένει ένα από τα πιο γνωστά κομμάτια του Τζάκσον - κέρδισε πολλά MTV Video Music Awards και ένα Γκράμι. Η παραγωγή του κόστισε 7 εκατομμύρια δολάρια, και βρίσκεται στο Βιβλίο των Ρεκόρ Γκίνες ως το πιο ακριβό μουσικό βίντεο της ιστορίας, ωστόσο ο διευθυντής του βίντεο, Μαρκ Ρόμανεκ, απέρριψε τον ισχυρισμό αυτό δηλώνοντας ότι υπήρχαν δύο μουσικά βίντεο του κόστιζαν «περισσότερα εκατομμύρια» από ότι το βίντεο του "Scream". Το ύφος "Scream" επαναλήφθηκε και σε άλλα κομμάτια, όπως το "No Scrubs" των TLC, το "Shawty Get Loose" της Lil Mama, το "Stay the Night" των IMx και το "Walkin' on the Moon" του The-Dream.

Το "Childhood" είναι αυτοβιογραφικό κομμάτι γραμμένο από τον Μάικλ Τζάκσον. Το θέμα του κομματιού επικεντρώνεται στη δύσκολη παιδική του ηλικία. Θα γίνει το κύριο θεματικό κομμάτι για το "Free Willy 2: The Adventure Home", συνεχίζοντας τη σχέση του καλλιτέχνη με τις σειρές του "Free Willy". Το κομμάτι εμφανίζεται σε πολλά απανθίσματα, αλλά είχε ανάμεικτες κριτικές. Το μουσικό βίντεο, που έχει κάποια κοινά με την ταινία, έλαβε αρκετούς επαίνους. Το "Scream/Childhood" θα γίνει το πρώτο single στη ιστορία του "Billboard" που θα κάνει το ντεμπούτο του στην 5η θέση του "Billboard" Hot 100, η οποία ήταν και η καλύτερη του. Έγινε παγκοσμίως χιτ, φθάνοντας στο top five στις περισσότερες από τις μεγάλες αγορές.
Τζορτζ Σι Σκοτ

Ο Τζορτζ Σι Σκοτ (αγγλικά: "George Campbell Scott", 18 Οκτωβρίου 1927 - 22 Σεπτεμβρίου 1999) ήταν Αμερικανός ηθοποιός, βραβευμένος με Όσκαρ Α' Ανδρικού Ρόλου για την ταινία του 1970 "Πάττον, ο θρύλος της Νορμανδίας (Patton)", όπου υποδύθηκε το θρυλικό στρατηγό του Β' Παγκοσμίου Πολέμου Τζορτζ Σμιθ Πάττον. Ο ηθοποιός είναι επίσης γνωστός για τη συμμετοχή του στις ταινίες "Ανατομία Ενός Εγκλήματος (Anatomy of a Murder, 1959)", "Ο Κόσμος Είναι Δικός Μου (The Hustler, 1961)", "S.O.S. Πεντάγωνο Καλεί Μόσχα (Dr. Strangelove or: How I Learned to Stop Worrying and Love the Bomb, 1964)", "Πετούλια (Petulia, 1968)", "Ένα Τρελό...Τρελό Νοσοκομείο (The Hospital, 1971)" και "Χριστουγεννιάτικα Κάλαντα (A Christmas Carol, 1984)". Πέρα από την κινηματογραφική του πορεία ο ηθοποιός είχε επίσης επιτυχημένη θεατρική καριέρα.
Η Αγνή του λιμανιού

Η Αγνή του λιμανιού είναι ελληνική δραματική κινηματογραφική ταινία του 1952, σε παραγωγή Φίνος Φιλμ και σε σκηνοθεσία - σενάριο, Γιώργου Τζαβέλλα. Πρωταγωνιστούν οι: Ελένη Χατζηαργύρη, Γεώργιος Γληνός και Αλέκος Αλεξανδράκης.

Η ταινία αναφέρεται σε μία πόρνη της Τρούμπας που προσπαθεί να εκδικηθεί τον πατέρα της με τον πιο άσχημο τρόπο: καταστρέφοντας τον θετό του γιο επειδή εκείνος την είχε εγκαταλείψει -τον έβαλε μάλιστα μέχρι και στη φυλακή. Παρόλα αυτά, στην πορεία η Αγνή, η πόρνη του λιμανιού, ερωτεύεται τον θετό γιο του πατέρας της.
Ρουβήν

Ο Ρουβήν, ή Ρουβίμ, ή Ρουμπίν, ή Ρούμπεν είναι πρόσωπο της Βίβλου που αναφέρεται στην Παλαιά Διαθήκη.

Ο Ρουβήν ήταν ο μεγαλύτερος (πρωτότοκος) γιος του πατριάρχη Ιακώβ που απέκτησε από την Λεία, κόρη του Λάβαν και γενάρχης μιας από τις Δώδεκα φυλές του Ισραήλ της ομώνυμης Φυλής Ρουβήν. Όταν γεννήθηκε ο Ρουβήν, η μητέρα του Λεία μέσα στη χαρά της για την απόκτηση γιου αναφώνησε "ρου-μπεν" (= Ιδού γιος), [μου μ΄ αξίωσε ο Θεός] απ΄ όπου και ετυμολογείται το όνομά του.
Στο βιβλίο της Γέννεσης ο Ρουβήν παρουσιάζεται ως άνθρωπος φλογερός, συμπαθητικός και γενναιόφρων. Όταν τα αδέλφια του πούλησαν τον αδελφό τους Ιωσήφ σε εμπόρους Ισμαηλίτες και Μαδιανίτες για να καταλήξει στην Αίγυπτο, ο Ρουβήν φέρεται να έλειπε σε κοπάδια ζώων που βοσκούσε, χωρίς να μπορέσει ν΄ αποτρέψει την πώληση. Παρά ταύτα και παρότι ήταν πρωτότοκος απώλεσε το δικαίωμα των πρωτοτοκίων στη κυβέρνηση της φυλής και αυτό για την ασέβειά του στη "κοίτη του πατρός" του. 

Ο Ρουβήν διαμένοντας μαζί με την οικογένεια του πατέρα του συνευρέθη με την υπηρέτρια της θείας του Ραχήλ, την Βαλλά με την οποία συνευρέθη αργότερα και ο πατέρας του. Από τη σχέση αυτή του Ρουβήν με την Βαλλά απέκτησε τέσσερις γιους. Κατά μία άποψη είχε προηγηθεί η συνεύρεση του Ιακώβ με την Βαλλά με την οποία απέκτησε δυο γιους τους Δαν και Νεφθαλί, ετεροθαλή αδέλφια του Ρουβήν που κατά τις ραβινικές ερμηνείες θεωρήθηκε αιμομιξία. 
Κατ΄ άλλη όμως εκδοχή σύμφωνα με την Λεία, είχε προηγηθεί η συνεύρεση του Ρουβήν όπου μετά το θάνατο της Ραχήλ ο Ιακώβ συνευρέθη με την Βαλλά (ήδη σύζυγο του Ρουβήν) με σκοπό να εξαναγκάσει τον Ρουβήν σε εξορία όπου και πράγματι ακολούθησε. Μπορεί όμως όλη αυτή η ιστορία να φερόταν ως δικαιολογία για την απώλεια των πρωτοτοκίων, δηλαδή της κληρονομικής κυβέρνησης της όλης οικογένειας, που πέρασε στον τέταρτο γιο του Ιακώβ τον Ιούδα, ενώ η ιερατική ηγεσία (και νομοδιδασκαλία) στον Λευί. 

Ο Ρουβήν φέρεται να έζησε 125 χρόνια. Γιοι του Ρουβήν εκ της Βαλλάς ήταν οι Ενώχ, Φαλλούς, Ασρών καὶ Χαρμί, οι οποίοι ήταν ταυτόχρονα αδέλφια και ανηψιοί των αδελφών του Ρουβήν, Δαν και Νεφθαλί. Ο Ρουβήν τιμάται από την Ορθόδοξη Εκκλησία την Κυριακή των Προπατόρων, πριν από τα Χριστούγεννα
Γιώργος Α. Παπανδρέου

Ο Γιώργος Α. Παπανδρέου (Σαιντ Πωλ, 16 Ιουνίου 1952) είναι Έλληνας πολιτικός, βουλευτής Αχαΐας του Κινήματος Αλλαγής και πρόεδρος της Σοσιαλιστικής Διεθνούς. Διετέλεσε πρόεδρος του ΠΑ.ΣΟ.Κ (8 Φεβρουαρίου 2004 - 18 Μαρτίου 2012) και επίσης πρωθυπουργός της Ελληνικής Δημοκρατίας (6 Οκτωβρίου 2009 - 11 Νοεμβρίου 2011) μετά τη νίκη του στις εκλογές του Οκτωβρίου 2009.

Τον Νοέμβριο του 2011 παραιτήθηκε από το αξίωμα του πρωθυπουργού και τον Μάρτιο του 2012 αποχώρησε από την προεδρία του ΠΑΣΟΚ. Τον Ιανουάριο του 2015 αποχώρησε από το ΠΑΣΟΚ και ίδρυσε το πολιτικό κόμμα Κίνημα Δημοκρατών Σοσιαλιστών, το οποίο έλαβε μέρος στις εκλογές του Ιανουαρίου του 2015 αλλά δεν εισήλθε στη Βουλή. Από το 2017 συμμετέχει στην Δημοκρατική Συμπαράταξη και στο Κίνημα Αλλαγής. Στις εκλογές της 7ης Ιουλίου 2019 εξελέγη βουλευτής Αχαΐας με το Κίνημα Αλλαγής.
Κυβερνήτης της Νεμπράσκα

Ο Κυβερνήτης της Νεμπράσκα φέρει την "υπέρτατη εκτελεστική εξουσία" στην Πολιτεία της Νεμπράσκα όπως προκύπτει από το τέταρτο άρθρο του Συντάγματος της Νεμπράσκα. Ο παρών Κυβερνήτης είναι ο Ντέιβ Χάινεμαν, ένας Ρεπουμπλικανός, που ανέλαβε το αξίωμα στις 20 Ιανουαρίου 2005 με την παραίτηση του Μάικ Γιόχανς (ο οποίος είχε διορισθεί Γραμματέας Γεωργίας των Ηνωμένων Πολιτειών). Κέρδισε μια πλήρη θητεία το 2006. Ο παρών Αναπληρωτής Κυβερνήτης είναι ο Ρικ Σίχι.

Οι Κυβερνήτες της Νεμπράσκα πρέπει να είναι τουλάχιστον 30 ετών και να είναι πολίτες και κάτοικοι της πολιτείας για πέντε χρόνια πριν την εκλογή. Πριν το 1966, ο κυβερνήτης εκλεγόταν για διετή θητεία. Το σύνταγμα της πολιτείας τροποποιήθηκε με ένα δημοψήφισμα το 1962έτσι ώστε με αφετηρία τις εκλογές του 1966, ο Κυβερνήτης θα εκλεγόταν για τετραετή θητεία· το 1966, τροποποιήθηκε περαιτέρω για να τοποθετηθεί ένα όριο θητείας δύο συνεχόμενων θητειών. Ο αναπληρωτής κυβερνήτης υπόκειται στους ίδιους περιορισμούς και αγωνίζεται στο ίδιο ψηφοδέλτιο με τον κυβερνήτη. Οι Κυβερνήτες περιορίζονται σε δύο συνεχόμενες θητείες αλλά δεν υπάρχει όριο στον συνολικό αριθμό θητεών που μπορεί κάποιος να υπηρετήσει.

Αν ο κυβερνήτης είναι ανίκανος να ασκήσει τα καθήκοντά του ή είναι εκτός της πολιτείας, ο Αναπληρωτής Κυβερνήτης ενεργεί ως Κυβερνήτης· αν υπάρχει κενό ή μόνιμη ανικανότητα, ο Αναπληρωτής Κυβερνήτης γίνεται Κυβερνήτης. Όμως αν και τα δύο αξιώματα είναι κενά, το επόμενο πρόσωπο στη γραμμή διαδοχής είναι ο Πρόεδρος του Νομοθετικού Σώματος της Νεμπράσκα.
Ξάνθος

Η Ξάνθος (Arñna, Λατινικά: "Xanthus", Τούρκικα: "Ksantos") ήταν πόλη της αρχαίας Λυκίας. Βρισκόταν στην περιοχή της σημερινής πόλης Κινίκ, στην τουρκική Επαρχία Αττάλειας, πλησίον του ποταμού στον οποίο βρίσκεται σήμερα η πόλη. Κατά τις αρχαίες πηγές το όνομα «Ξάνθος» χρησιμοποιήθηκε ως συνώνυμο της Λυκίας στο σύνολό της.

Ο αρχαιολογικός χώρος εντάχθηκε στον κατάλογο των μνημείων παγκόσμιας κληρονομιάς της UNESCO το 1988.
Μαθήματα Ενηλικίωσης

Μαθήματα Ενηλικίωσης (αγγλικά: "The Sessions") είναι δραματική ταινία, παραγωγής 2012, σε σκηνοθεσία και σενάριο του Μπεν Λιούιν. Είναι βασισμένη σε ένα δοκίμιο του Μαρκ Ο' Μπράιεν, ενός ποιητή που είναι παράλυτος από τη μέση και κάτω εξαιτίας της πολιομυελίτιδας, ο οποίος προσλαμβάνει μια επαγγελματία θεραπεύτρια του σεξ για να χάσει την παρθενιά του. Πρωταγωνιστούν οι Τζον Χοκς, Έλεν Χαντ και Γουίλιαμ Χ. Μέισι.

Η πρεμιέρα της ταινίας πραγματοποιήθηκε στο Φεστιβάλ Κινηματογράφου Σάντανς το 2012 όπου και έλαβε το Βραβείο Κοινού και το Ειδικό Βραβείο Κριτικής Επιτροπής για τη συνολική ερμηνεία του καστ. Η Fox Searchlight Pictures αγόρασε τα δικαιώματα διανομής και κυκλοφόρησε την ταινία στις 16 Νοεμβρίου 2012. Απέσπασε εξαιρετικά σχόλια από τους κριτικούς και έλαβε δύο υποψηφιότητες για Χρυσή Σφαίρα και μία υποψηφιότητα για Όσκαρ στην κατηγορία Β' Γυναικείου Ρόλου για την ερμηνεία της Έλεν Χαντ.
Λεβάν

Το Λεβάν (γαλ. "Île du Levant") είναι ένα νησί της Γαλλίας στη Μεσόγειο θάλασσα. Έχει έκταση 9 τ. χλμ. και 100 κατοίκους (2004). 
Το Λεβάν είναι το δεύτερο μεγαλύτερο και ανατολικότερο από τα τέσσερα Νησιά Ιέρ (ή Χρυσά Νησιά). Έχει μήκος 8 χιλιόμετρα και 1 χιλιόμετρο πλάτος.

right|thumb|300px|Μία ακτή στο Λεβάν.

Κατηγορία:Νησιά της Γαλλίας
Βίνερ Μουζίκφεραϊν

Το Βίνερ Μουζίκφεραϊν ("Wiener Musikverein") είναι κτήριο συναυλιών (Konzerthaus) της Βιέννης στην Αυστρία και αποτελεί τον χώρο εκδηλώσεων του Συλλόγου Μουσικόφιλων της Βιέννης ("Gesellschaft der Musikfreunde in Wien"), από τον οποίο έλαβε το όνομα, καθώς και την έδρα της Φιλαρμονικής της Βιέννης.

Η κύρια αίθουσα συναυλιών του κτηρίου, η λεγόμενη "Μεγάλη Αίθουσα" ("Großer Saal"), επονομαζόμενη και "Χρυσή Αίθουσα" ("Goldener Saal"), θεωρείται μία από τις αίθουσες με την καλύτερη ακουστική στον κόσμο, τίτλο που μοιράζεται με το "Konzerthaus" του Βερολίνου, το "Concertgebouw" του Άμστερνταμ, το "Boston's Symphony Hall" της Βοστώνης και το "Teatro Colón" του Μπουένος Άιρες. Καμμία από αυτές τις αίθουσες δεν χτίστηκε στη σύγχρονη εποχή με την εφαρμογή της ακουστικής επιστήμης και με τη μερική εξαίρεση του πεταλοειδούς σχήματος Colón, όλες έχουν ως βάση ένα μεγάλο, ψηλό και στενό κτήριο ορθογώνιου σχήματος, στο πρότυπο της "αρχής του κυτίου υποδημάτων". Αυτό το γεγονός λειτουργεί θετικά όταν πρόκειται για παραστάσεις όπερας, ακόμη και εν συγκρίσει με τις περίφημες, αλλά κατώτερες ακουστικά, όπερες του Μιλάνου και των Παρισίων. 

Το Βίνερ Μουζίκφεραϊν βρίσκεται μπροστά στην πλατεία Bösendorferstraße, στο ιστορικό κέντρο της Βιέννης, κοντά στη Ringstraße, στην πλατεία Karlsplatz, καθώς και κοντά στον ποταμό Βιν που διασχίζει την Βιέννη και απ' όπου η πόλη πήρε το όνομά της (Wien). Χτίστηκε ως νέα αίθουσα συναυλιών σε ένα κομμάτι γης που παραχωρήθηκε από τον αυτοκράτορα Φραγκίσκο Ιωσήφ της Αυστρίας το 1863. Τα σχέδια ανήκουν στον Δανό αρχιτέκτονα Θεόφιλο Χάνσεν και εντάσσονται στο νεοκλασικό ύφος των αρχαίων ελληνικών ναών· περιλαμβάνουν μια αίθουσα συναυλιών καθώς και μια μικρότερη αίθουσα μουσικής δωματίου. Το κτίριο εγκαινιάστηκε στις 6 Ιανουαρίου 1870. Ένας σημαντικός χορηγός ήταν ο Έλληνας έμπορος και ευεργέτης Νικόλαος Δούμπας, του οποίου το όνομα η αυστριακή κυβέρνηση έδωσε σε έναν από τους δρόμους γύρω από το Musikverein. 
μικρογραφία|αριστερά|Το Wiener Musikverein τον Δεκέμβριο του 2002

Η "Μεγάλη Αίθουσα" έχει διαστάσεις σε μέτρα 48,8 (μήκος) × 19,1 (πλάτος) × 17,75 (ύψος) και καθίζει 1,744 ακροατές, ενώ διαθέτει χώρο για ακόμη 300. Η ζωντανή ακουστική της βασίστηκε κυρίως στη διαίσθηση του Χάνσεν, καθώς δεν μπορούσε να στηριχθεί σε οποιεσδήποτε μελέτες για την αρχιτεκτονική ακουστική. Το ορθογώνιο σχήμα και οι αναλογίες του δωματίου, τα κουτιά και τα γλυπτά του, επιτρέπουν την έγκαιρη και με πολλές ανακλάσεις μεταφορά του ήχου. Ο αρχικός εξοπλισμός περιλάμβανε και ένα ιστορικό εκκλησιαστικό όργανο, το οποίο κατασκευάστηκε από τον Friedrich Ladegast, με τα εγκαίνιά του να πραγματοποιούνται από τον συνθέτη και οργανίστα Άντον Μπρούκνερ το 1872.
Εδώ λαμβάνει χώρα καθε χρόνο η διάσημη Πρωτοχρονιάτικη συναυλία της Φιλαρμονικής της Βιέννης (Neujahrskonzert der Wiener Philharmoniker).

Από το 2001 το κτίριο έχει υποστεί ανακαίνιση και αρκετές νέες αίθουσες έχουν προστεθεί στο υπόγειο για πρόβες και άλλες χρήσεις.
Κορρέτζο

Ο Κορρέτζο ("Antonio Allegri da Correggio", Αύγουστος 1489 - 5 Μαρτίου 1534) ήταν Ιταλός ζωγράφος, ο αντιπροσωπευτικός της σχολής της Πάρμας.

Λίγα είναι γνωστά για την ζωή του, για τους καλλιτέχνες δίπλα στους οποίους μαθήτευσε και για τις επιρροές που δέχτηκε. Επικρατέστερη πάντως θεωρείται αυτή του Αντρέα Μαντένια .

Τα δύο μεγάλης κλίμακας έργα του ήταν οι τοιχογραφίες του στους θόλους του "San Giovanni Evangelista" (1520) και της μητρόπολης της Πάρμας (1526). Στα έργα αυτά ο Κορρέτζο ανέπτυξε την τεχνική του sotto in su, μια προοπτική σμίκρυνση που έκανε τις μορφές να φαίνονται ότι αιωρούνται στους θόλους.
Άστον Ήτον

Ο Άστον Ήτον ("Ashton James Eaton", 21 Ιανουαρίου 1988) είναι Αμερικανός αθλητής του δεκάθλου και του επτάθλου, αθλήματα στα οποία κατέχει το παγκόσμιο ρεκόρ (2013) με 9.039 και 6.645 βαθμούς αντίστοιχα. Είναι μόλις ο δεύτερος αθλητής (μετά τον Roman Šebrle) που έχει περάσει τους 9.000 βαθμούς. Στις 29 Αυγούστου του 2015 κατέρριψε το δικό του ρεκόρ με 9.045 βαθμούς. 
Κέρδισε το ασημένιο μετάλλιο στο δέκαθλο στο Παγκόσμιο Πρωτάθλημα της Νταεγού το 2011, χρυσό μετάλλιο στο έπταθλο, στο Παγκόσμιο Πρωτάθλημα Κλειστού Στίβου, το 2012 και στο δέκαθλο, στο Παγκόσμιο Πρωτάθλημα Ανοιχτού Στίβου, το 2013. Ήταν επίσης χρυσός Ολυμπιονίκης το 2012 στο δέκαθλο,αλλά και στους Ολυμπιακούς του Ρίο. Στις 3 Ιανουαρίου το 2017 ανακοίνωσε ότι σταματάει τον αθλητισμό.
Candlemass

Οι Candlemass είναι σουηδικό doom metal συγκρότημα, το οποίο δημιουργήθηκε στη Στοκχόλμη το 1984. Στα τριάντα χρόνια παρουσίας τους έχουν κυκλοφορήσει έντεκα στούντιο και πέντε ζωντανά ηχογραφημένους δίσκους. Τον Ιανουάριο του 2013 οι Candlemass ψηφίστηκαν από τους αναγνώστες του σουηδικού περιοδικού "Sweden Rock" ως το καλύτερο σουηδικό hard rock / heavy metal συγκρότημα όλων των εποχών.
Δήμος Αριστοτέλη

thumb|300px|Τοπογραφικός χάρτης του Δήμου.

Ο Δήμος Αριστοτέλη είναι δήμος της Χαλκιδικής στην Περιφέρεια Κεντρικής Μακεδονίας που δημιουργήθηκε με την εφαρμογή του προγράμματος Καλλικράτη και προέκυψε από την συνένωση των προϋπαρχόντων δήμων Αρναίας, Παναγίας και Σταγείρων-Ακάνθου. Η έκταση του νέου Δήμου είναι 739.87 τ.χλμ και ο πληθυσμός του είναι 18.294 κάτοικοι σύμφωνα με την απογραφή του 2011 (18.861 σύμφωνα με τα στοιχεία της απογραφής του 2001). Έδρα του νέου δήμου ορίστηκε η Ιερισσός, ιστορική έδρα η Αρναία και έδρα ειδικών συνθηκών το Παλαιοχώρι.

Στις αυτοδιοικητικές εκλογές του 2014, δήμαρχος Αριστοτέλη εξελέγη ο Γιάννης Μίχος. Τον Απρίλιο του 2015 παραιτήθηκε από το αξίωμα και τη θέση του ανέλαβε ο τέως πρόεδρος του δημοτικού συμβουλίου Γιώργος Ζουμπάς.
Μαξ φον Μπάρφελντ

Ο Μαξ φον Μπάρφελντ (γερμανικά: "Max Ferdinand Bahrfeldt", 1856 - 1936) υπήρξε Γερμανός στρατηγός του πεζικού, λαογράφος και διεθνούς κύρους νομισματολόγος. Γεννήθηκε στις 6 Φεβρουαρίου 1856 στο Βιλλμίνε ("Willmine") στην Ούκερμαρκ ("Uckermark"). Η καταγωγή του ήταν από το Πρέντσλαου ("Prenzlau"). Το 1913 απόκτησε τον ευγενή τίτλο φον, ενώ ως στρατιωτικός είχε βαθμό αντιστράτηγου ("Generalleutnant"). Ήταν διοικητής της 37ης Μεραρχίας του γερμανικού αυτοκρατορικού στρατού. Στην θέση αυτή πήρε μέρος στις μάχες του Δυτικού Μετώπου στον Α' Παγκόσμιο Πόλεμο. Από νεαρή ηλικία ασχολήθηκε με τη νομισματική. Εξειδικεύτηκε στα νομίσματα της Ρωμαϊκής Δημοκρατίας και σε αυτά της γερμανικής Κάτω Σαξωνίας. Δημοσίευσε αρκετές εργασίες και τακτικά περιοδικά στον τομέα αυτό. Αναγορεύτηκε το 1911 επίτιμος διδάκτωρ της φιλοσοφικής σχολής του Πανεπιστημίου του Γκίσεν. Το 1921 άρχισε να διδάσκει νομισματική στο Πανεπιστήμιο «Μάρτιν Λούτερ» του Χάλλε-Βίττενμπεργκ. Ασχολήθηκε επίσης με την λαογραφία και διενέργησε αρχαιολογικές ανασκαφές. Απεβίωσε στις 11 Απριλίου 1936 στην Χάλλε παρά τον Σάαλε ("Halle an der Saale").
Ορθόδοξη Αυτόνομη Εκκλησία της Φινλανδίας

Η Ορθόδοξη Αυτόνομη Εκκλησία της Φινλανδίας (φινλανδικά: "Suomen ortodoksinen kirkko", σουηδικά: "Ortodoxa kyrkan i Finland") είναι αυτόνομη αρχιεπισκοπή του ορθόδοξου Οικουμενικού Πατριαρχείου Κωνσταντινουπόλεως. Η Εκκλησία έχει νομική κατοχύρωση, ως εθνική εκκλησία της Φινλανδίας, μαζί με την Ευαγγελική Λουθηρανική Εκκλησία της Φινλανδίας..

Με τις ρίζες της στο έργο της Καρελίας από ιεραποστόλους που προέρχονταν από το Νόβγκοροντ κατά το Μεσαίωνα, η Φινλανδική Ορθόδοξη Εκκλησία ήταν κομμάτι της Ρωσικής Ορθόδοξης Εκκλησίας μέχρι το 1923. 

Σήμερα η Εκκλησία έχει τρεις επισκοπές με 58.000 μέλη, που αντιπροσωπεύουν το 1,1% του πληθυσμού της Φινλανδίας. Στην ενορία του Ελσίνκι υπάρχει ο μεγαλύτερος αριθμός των πιστών.

Από 1 Ιανουαρίου 2018, έδρα της Εκκλησίας είναι η πόλη του Ελσίνκι.
2685 Μαζέρσκι

2685 Μαζέρσκι

O 2685 Μαζέρσκι (Masursky) είναι ένας αστεροειδής φασματικού τύπου S (λιθώδης), που βρίσκεται στην Κύρια Ζώνη Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,025. Ανακαλύφθηκε από τον Edward L. G. Bowell στις 3 Μαΐου του 1981. Στις 23 Ιανουαρίου του 2000 πέρασε από αυτόν η διαστημική συσκευή Κασσίνι-Χόιχενς σε απόσταση 1,6 εκατομμυρίων χιλιομέτρων.
Σθενέλαος

Στην ελληνική μυθολογία με το όνομα Σθενέλαος, που δεν πρέπει να συγχέεται με τους Σθένελο και Σθενέλα, είναι γνωστός ένας Λύκιος που έλαβε μέρος στον Τρωικό Πόλεμο. Ο πατέρας του ονομαζόταν Ιθαιμένης. Ο Σθενέλαος σκοτώθηκε σε αυτό τον πόλεμο από τον Πάτροκλο, όπως αναφέρεται στην "Ιλιάδα" (ραψωδία Π, στίχος 586): "«Και του Ιθαιμένους τον υιόν με πέτραν εις τον σβέρκον / κτύπησε τον Σθενέλαον και του 'σπασε τα νεύρα.»" (μετάφραση Ιακώβου Πολυλά).
Πολύνηος

Στην ελληνική μυθολογία με το όνομα Πολύνηος (δηλαδή «αυτός που έχει πολλά πλοία») είναι γνωστός ο πατέρας του Αμφιάλου, ενός από τους νέους ευγενείς Φαίακες που πήγαν στους αγώνες τους οποίους διοργάνωσε ο Αλκίνοος προς τιμή του Οδυσσέα. Ο Πολύνηος, που ήταν γιος του Τέκτονα, αναφέρεται στην "Οδύσσεια" του Ομήρου (ραψωδία θ, στίχος 114) (ως «Πολύνας» στη μετάφραση του Ζησίμου Σίδερη).
Ιλ ντε Ρε

Το Ιλ ντε Ρε (γαλ. "Île de Ré") είναι το τέταρτο μεγαλύτερο νησί της Γαλλίας (δεν υπολογίζονται οι γαλλικές υπερπόντιες περιοχές), μετά την Κορσική, το Ολερόν και το Μπελ Ιλ αν Μερ. Έχει έκταση 85,32 τ. χλμ. και 17.640 κατοίκους (2006).

Το Ιλ ντε Ρε βρίσκεται στον Ατλαντικό ωκεανό και συγκεκριμένα στον Βισκαϊκό κόλπο. Μεγαλύτερη πόλη του νησιού είναι το Sainte-Marie-de-Ré με 3.112 κατοίκους (2008). Από το 1987, το νησί συνδέεται με την ηπειρωτική χώρα με μία γέφυρα, μήκους 3 χιλιομέτρων.

right|thumb|300px|Το Ιλ ντε Ρε.
Χίρου Ονόντα

Ο ανθυπολοχαγός Χίρου Ονόντα (, Τόκιο, 19 Μαρτίου 1922 - 16 Ιανουαρίου 2014) ήταν Ιάπωνας αξιωματικός του αυτοκρατορικού στρατού που συνέδεσε το όνομά του με μια από τις πλέον απίστευτες ιστορίες του Β΄ Παγκοσμίου Πολέμου και η περίπτωσή του αποτελεί ακραίο δείγμα προσήλωσης σε εντολές ανωτέρων, τυπολατρείας, πείσματος, αλλά και αυτοθυσίας.

Ο Ονόντα έφθασε στη μικρή νήσο Λουμπάγκ των Φιλιππίνων τον Δεκέμβριο του 1944, ύστερα από εντολή του διοικητή του ταγματάρχη Γιασίμι Τανιγκούκι επικεφαλής μικρής ομάδας στρατιωτών, με στόχο την κατασκοπεία και τη δημιουργία αντάρτικου κατά των αμερικανικών δυνάμεων. Οι διαταγές που έλαβε ήταν να μη παραδοθεί, ακόμη κι αν του απομείνει μόνο ένας άνδρας. Πραγματικά, ο Ονόντα ξεκίνησε τις δολιοφθορές και η ομάδα του εμπλέχθηκε σε αρκετά περιστατικά συγκρούσεων με το στρατό των Φιλιππίνων, κάτι που είχε ως αποτέλεσμα να σκοτωθούν σε μάχες οι περισσότεροι από τους συντρόφους του. Εγκλωβισμένος μέσα στη ζούγκλα της νήσου, ουδέποτε πληροφορήθηκε το τέλος του πολέμου και συνέχιζε να δρα σαν αυτός να συνεχίζεται. Μεγάλο ρόλο στην πλάνη του έπαιξε το γεγονός πως αγνοήθηκε από τους προϊσταμένους του που δεν ήλθαν σε επαφή μαζί του, ώστε να τον ενημερώσουν εγκαίρως για το πέρας των εχθροπραξιών.

Όπως δήλωσε πολλά χρόνια αργότερα, δεν πίστευε ότι η χώρα του θα παραδίνετο ποτέ και ως εκ τούτου, αφού δεν ειδοποιήθηκε για το αντίθετο, εκείνος συνέχιζε τον αγώνα του. Το μεγαλύτερο πλήγμα που δέχθηκε πάντως, ήταν, όπως επίσης είπε, ο θάνατος του μοναδικού επιζήσαντα από το Β' Π.Π. στρατιώτη του Κιπίσκι Κοζούκα, το 1972 ύστερα από συμπλοκή με την αστυνομία των Φιλιππίνων. Παρά τις προσπάθειες που έγιναν για την πληροφόρησή του, από την οικογένεια και τον ίδιο τον αδελφό του προς τα τέλη της δεκαετίας του '50, ο Ονόντα αρνείτο πεισματικά να πειστεί ότι έπρεπε να επιστρέψει στον πολιτισμό. Τελικά, το Δεκέμβριο του 1972 ένας νεαρός δημοσιογράφος που έφθασε στη ζούγκλα του νησιού, κατάφερε να τον κάνει να δεχτεί την αλήθεια, όμως ο Ονόντα του είπε πως θα παραδινόταν μόνο στον (πρώην) διοικητή του. Στις 9 Μαρτίου του 1974 ο ταλαιπωρημένος αξιωματικός παρέδωσε το ξίφος του 29 ολόκληρα χρόνια από τη στιγμή που είχε διαταχθεί να μεταβεί στο νησί. Ο Ονόντα, που δέκα ημέρες αργότερα θα συμπλήρωνε τα 52 του χρόνια, μεταφέρθηκε από τη Μανίλα στο Τόκυο όπου τον υποδέχθηκαν με τιμές ήρωα οι υπέργηροι γονείς του, ηλικίας αμφότεροι 80 ετών, κυβερνητικοί παράγοντες, δημοσιογράφοι και περίπου 7.000 κόσμος.

Στη σύντομη συνέντευξη Τύπου που παρατέθηκε αρνήθηκε να απαντήσει για το πως του φαινόταν η σύγχρονη Ιαπωνία, περιοριζόμενος να δηλώσει ότι δεν έχει πια σημασία αν κέρδισε ή όχι τον πόλεμο, εφόσον η χώρα ευημερεί. Για τα τότε μελλοντικά του σχέδια είπε ότι δεν είχε σκεφθεί τι θα πράξει.
Ελένη Κοντοσταύλου - Νικολοπούλου

Η Ελένη Κοντοσταύλου - Νικολοπούλου (γαλλικά: Helene "Mile" Contostavlos) (Μασσαλία 1902 - 1963) , ήταν Γαλλίδα αθλήτρια της αντισφαίρισης με ελληνική καταγωγή, είχε αγωνιστεί μάλιστα και με την γαλλική, αλλά και την ελληνική εθνική ομάδα. 

Είχε γεννηθεί στη Μασσαλία από τον Αλέξανδρο Κοντόσταυλο και την Ιουλία Σκαραμαγκά, ήταν παντρεμένη με τον Δημήτριο Νικολόπουλο, επίσης ελληνικής καταγωγής, γεννημένο στη Μασσαλία. Ήταν δισέγγονη του Αλέξανδρου Κοντόσταυλου και ξαδέλφη της επίσης Ελληνογαλλίδας αντισφαιρίστριας Ιουλίας Βλαστού.

Είχε αγωνιστεί για τη Γαλλία σε πολλές διοργανώσεις. Στο τουρνουά του Γουίμπλετον καλύτερη παρουσία της ήταν το 1926 όταν έφτασε στα προημιτελικά και αποκλείστηκε από τη Βλαστού. Στο Ρολάν Γκαρός έφτασε στα ημιτελικά το 1925, όπου αποκλείστηκε από τη μετέπειτα νικήτρια Συζάν Λεγκλένν. 

Είχε εκπροσωπήσει τα ελληνικά χρώματα στους Ολυμπιακούς αγώνες του 1924 στο Παρίσι. Στο διπλό μεικτό με συμπαίκτη τον Π. Σκαραμαγκά πέρασαν στον δεύτερο γύρο χωρίς αγώνα εκεί όμως δεν αγωνίστηκαν λόγω ξαφνικής ασθένειας της Κοντοσταύλου. Από το 1927 ήταν αθλήτρια του Ο.Α. Αθηνών
5000 IAU

5000 IAU

Ο 5000 IAU είναι αστεροειδής της Κύριας ζώνης, που ανακαλύφθηκε στις 23 Αυγούστου του 1987 από την Eleanor F. Helin και πήρε την προσωρινή ονομασία 1987QN7. Πήρε το όνομά του από τη ΔΑΕ, η οποία δίνει τις ονομασίες των αστρονομικών αντικειμένων.

IAU
Γέφυρα Ροσινιόλ

Η Γέφυρα Ροσινιόλ είναι μία από τις παλαιότερες γέφυρες της Αθήνας. Βρίσκεται επί της Εθνικής Οδού μεταξύ των Τριών Γεφυρών και της Γέφυρας Κολοκυνθούς. Ανήκει στην περιοχή του Περιστερίου και από κάτω της την διασχίζει η Οδός Δυρραχίου. 

Το 1939, στις Τρεις Γέφυρες υπήρχε ένα κέντρο διασκέδασης με το όνομα «Ροσινιόλ» (στα γαλλικά "«rossignol»" σημαίνει «αηδόνι»), όπου πολλά γνωστά ονόματα μουσικών παρέλασαν από εκεί, μεταξύ τους και ο Γιώργος Μητσάκης. Όμως παρά την πεποίθηση των περισσοτέρων, το όνομά της η γέφυρα δεν το πήρε από αυτό το κέντρο. Ο Σομπλάν Ροσινιόλ ήταν ένας νέος που είχε μετοικήσει από τη Λυών της Γαλλίας στο Περιστέρι της Αθήνας και έκανε παρέα εκείνη την εποχή με τον Γλυκοφρύδη, τον Κολομβούνη και τον Πέτα. Εκείνη η παρέα από το Περιστέρι έπαιζε μπάλα στην πλατεία Κυριακού, μετέπειτα πλατεία Βικτωρίας. Αυτή ακριβώς η παρέα είναι που ίδρυσε τον Ατρόμητο Αθηνών, την ιστορική ομάδα του Περιστερίου.

Ο Ροσινιόλ, παρότι ήξερε να παίζει ποδόσφαιρο, προτιμούσε να τους παρακολουθεί. Μάλιστα ήταν τέτοια η αγάπη αυτής της παρέας για τον διανοούμενο Σομπλάν, που είχε γίνει επίσημα πρόταση ή ποδοσφαιρική ομάδα που θα ίδρυαν να λέγεται Ροσινιόλ Περιστερίου. Ωστόσο, στις 11 Σεπτεμβρίου 1936, ο Ροσινιόλ αυτοκτόνησε πέφτοντας από τη γέφυρα εκείνη, η οποία στη συνέχεια πήρε το όνομά του.
Blender

Το Blender είναι πρόγραμμα σχεδίασης 3D γραφικών, είναι ελεύθερο λογισμικό και διανέμεται από την άδεια GNU General Public License.

Χρησιμοποιείται για modeling, rigging, προσομοιώσεις νερού, animation, rendering, μη γραμμική επεξεργασία και για δημιουργία αλληλεπιδραστικών 3Δ εφαρμογών όπως τα βιντεοπαιχνίδια.

Είναι διαθέσιμο για όλα τα κύρια λειτουργικά συστήματα όπως τα Windows της Microsoft το Linux και το Mac OS X. Επίσης υποστηρίζεται και το Solaris.. Το Blender διαθέτει προχωρημένα εργαλεία για animation, διάφορα εργαλεία για σχεδίαση χαρακτήρων και ρούχων για τον χαρακτήρα, εργαλεία για δημιουργία υλικού καθώς επίσης και τη γλώσσα προγραμματισμού Python για εσωτερικό scripting.
Συνθήκες του Λοκάρνο

Με τον όρο Συνθήκες του Λοκάρνο είναι γνωστές επτά συνολικά συμφωνίες που συνάφθηκαν στο Λοκάρνο της Ελβετίας κατά το χρονικό διάστημα από 5 έως 16 Οκτωβρίου 1925. Τυπικά η υπογραφή τους έγινε στο Λονδίνο την 1η Δεκεμβρίου του ίδιου έτους. Στόχος των συμφωνιών ήταν να εξομαλυνθούν οι σχέσεις μεταξύ νικητών και ηττημένων του Α' Παγκοσμίου Πολέμου και ιδιαίτερα με τη Γερμανία, η οποία τότε βρισκόταν υπό το καθεστώς της Δημοκρατίας της Βαϊμάρης και την ηγεσία του Γκούσταβ Στρέζεμαν ("Gustav Stresemann"). Το βασικό θέμα των συνθηκών ήταν η οριστικοποίηση των συνόρων των κρατών, όπως είχαν διαμορφωθεί με τη Συνθήκη των Βερσαλλιών. Με τις συνθήκες τα ευρωπαϊκά σύνορα διακρίθηκαν σε δύο «κατηγορίες»: Τα δυτικά της Γερμανίας (αυτά εγγυήθηκαν οι Συνθήκες του Λοκάρνο) και τα ανατολικά, τα οποία παρέμεναν προς διαπραγμάτευση.
right|thumb|150px|Γκούσταφ Στρέζεμαν
Νότιο Ρονάλντσι

Το Νότιο Ρονάλντσι, (αγγλικά "South Ronaldsay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 49,8 τ.χλμ. και 909 κατοίκους (2011).
Φλότα

Το Φλότα, (αγγλικά: "Flotta") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 8,76 τ.χλμ. και 80 κατοίκους (2011).
Βόρειο Ρονάλντσι

Το Βόρειο Ρονάλντσι, (αγγλικά: "North Ronaldsay") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 6,9 τ.χλμ. και 72 κατοίκους (2011).
Ματ Ντέιμον

Ο Ματ Ντέιμον (αγγλικά: "Matthew Paige "Matt" Damon", 8 Οκτωβρίου 1970) είναι Αμερικανός ηθοποιός και σεναριογράφος.

Το 1998 κέρδισε μαζί με τον Μπεν Άφλεκ το Όσκαρ πρωτότυπου σεναρίου και τη Χρυσή σφαίρα καλύτερου σεναρίου για την ταινία "Ο Ξεχωριστός Γουίλ Χάντινγκ" (Good Will Hunting) ενώ ήταν υποψήφιος και για το Όσκαρ και για τη Χρυσή Σφαίρα α' ανδρικού ρόλου για την ερμηνεία του ως Γουίλ Χάντινγκ στην εν λόγω ταινία. Έχει προταθεί επίσης για το Όσκαρ β' ανδρικού ρόλου για την ερμηνεία του στην ταινία "Ανίκητος" (Invictus) καθώς και για τη Χρυσή Σφαίρα για το ρόλο του στην ταινία "Ο Ταλαντούχος Κύριος Ρίπλεϊ" (The Talented Mr. Ripley).

Άλλες ταινίες στις οποίες πρωταγωνίστησε είναι: "Η Διάσωση του Στρατιώτη Ράιαν" (Saving Private Ryan), "Η Συμμορία των Έντεκα" (Ocean's Eleven), "Η Συμμορία των Δώδεκα" (Ocean's Twelve) και "Η Συμμορία των Δεκατριών" (Ocean's Thirteen), "Χωρίς Ταυτότητα" (The Bourne Identity), "Στη Σκιά των Κατασκόπων" (The Bourne Supremacy), "Το Τελεσίγραφο του Μπορν" (The Bourne Ultimatum), "Σιριάνα" (Syriana), "Ο Καθοδηγητής" ("The Good Shepherd"), "Ο Πληροφοριοδότης" (The Departed), "Contagion" και "Μνημείων Άνδρες" (The Monuments Men).
Φάρι

Το Φάρι, (αγγλικά: "Faray") είναι νησί του Ηνωμένου Βασιλείου και συγκεκριμένα νησί του νησιωτικού συμπλέγματος των Ορκάδων. Έχει έκταση 1,8 τ.χλμ. και είναι ακατοίκητο από το 1940.
Kill 'Em All

Το Kill 'Em All είναι το ντεμπούτο album της αμερικάνικης Thrash Metal μπάντας Metallica. Έχει πουλήσει μέχρι σήμερα πάνω από 3 εκατομμύρια αντίτυπα μόνο στις Η.Π.Α, όντας τρεις φορές πλατινένιο. Αν και ο αρχικός τίτλος του ήταν Metal Up Your Ass, άλλαξε σε Kill 'Em All μετά από παρέμβαση της δισκογραφικής. Θεωρείται ο πρώτος thrash metal δίσκος στην ιστορία της μουσικής.
Liberian Girl

Το Liberian Girl ήταν τραγούδι του Μάικλ Τζάκσον από το άλμπουμ "Bad". Το τραγούδι γράφτηκε το 1983 και έπρεπε να συμπεριληφθεί στο άλμπουμ "Victory" των Τζάκσον 5, αλλά τελικώς ξαναγράφθηκε σε λίγο πιο σύγχρονη εκδοχή, για το "Bad". Το τραγούδι κυκλοφόρησε ως single στην Ευρώπη και στην Αυστραλία.

Το τραγούδι έχει φράση στη σουαχίλι "Naku Penda pia, Naku Taka pia, Mpenziwe!" (Σ' αγαπώ επίσης, σε θέλω επίσης, αγάπη μου!), την οποία εκτέλεσε μια Νοτιαφρικανή τραγουδίστρια ονόματι Λέττα Μπουλού (αν και η επίσημη γλώσσα της Λιβερίας είναι η Αγγλική, και η Σουαχίλι ομιλείται κοινώς στην αντίθετη άκρη της Αφρικής). Το "Liberian Girl" αφιερώθηκε στην Ελίζαμπεθ Τέιλορ.
Leave Me Alone

To Leave Me Alone είναι single του Μάικλ Τζάκσον. Το τραγούδι συμπεριλήφθηκε στο άλμπουμ "Bad" και ήταν το όγδοο single του άλμπουμ, τον Φεβρουάριο του 1989, αλλά κυκλοφόρησε εκτός των ΗΠΑ και του Καναδά. Το "Leave Me Alone" εμφανίζεται σε όλες τις CD εκδόσεις του άλμπουμ "Bad" ως επιπλέον κομμάτι (bonus track), καθώς και στη cassette edition του 2001. Το τραγούδι γράφτηκε από τον Τζάκσον, και παράχθηκε σε συνεργασία με τον Κουίνσι Τζόουνς.

Παγκοσμίως, το τραγούδι είχε μεγάλη επιτυχία, φθάνοντας έως τη 1η και τη 2η θέση στην Ισπανία και στο Ηνωμένο Βασίλειο αντίστοιχα και έφθασε στο top ten της Νέας Ζηλανδίας και της Ιταλίας. Το "Leave Me Alone" έλαβε γενικά θετικές κριτικές. Για το τραγούδι κυκλοφόρησε ένα βίντεοκλιπ, όπου ο Τζάκσον κοροϊδεύει τις ψευδείς φήμες για αυτόν, όπως η ιστορία με την αγορά των οστών του «Άνθρωπου Ελέφαντα» και οι ιστορίες για τις αισθητικές χειρουργικές του. Το βίντεο έλαβε Γκράμι, το 1990, στην κατηγορία Best Short Form Music Video. Παρά την επιτυχία του, ο Τζάκσον δεν εκτέλεσε ποτέ το τραγούδι σε κάποια περιοδεία του.
Σιδηρά Φρουρά

μικρογραφία|To σύμβολο της Σιδηράς Φρουράς

Σιδηρά Φρουρά (Ρουμάνικα: "Garda de fier") είναι το όνομα που δίνεται συνήθως σε ένα φασιστικό κίνημα και πολιτικό κόμμα της Ρουμανίας την περίοδο από το 1927 μέχρι τα πρώτα χρόνια του Β΄ Παγκοσμίου Πολέμου. Είναι επίσης γνωστή ως η Λεγεώνα του Αρχαγγέλου Μιχαήλ ("Legiunea Arhanghelului Mihail") ή το Κίνημα της Λεγεώνας ("Mişcarea Legionară"). Η Σιδηρά Φρουρά ήταν υπερεθνικιστική, αντισημιτική, αντι-κομμουνιστική, αντικαπιταλιστική και προήγαγε την Ορθόδοξη Χριστιανική πίστη. Τα μέλη της ονομάζονταν "Πρασινοχίτωνες" λόγω των κυρίως πράσινων στολών που φορούσαν.

Όταν ο Ιόν Αντονέσκου ήρθε στην εξουσία το Σεπτέμβριο του 1940 έφερε τη Σιδηρά Φρουρά στην κυβέρνηση. Υπό τη δικτατορική κυριαρχία του Χόρια Σίμα, η Φρουρά ξεκίνησε μια δολοφονική επίθεση εναντίον των Εβραίων. Τον Ιανουάριο του 1941 όμως ο Αντονέσκου χρησιμοποίησε το στρατό για να καταστείλει μια εξέγερσή της. Διέλυσε την οργάνωση αλλά ο διοικητής της, ο Χόρια Σίμα, και άλλοι ηγέτες διέφυγαν στη Γερμανία.

4.Η Εθνική Κυβέρνηση της Βιέννης,Χόρια Σίμα.Μετάφραση:Κωνσταντίνος Τσοπάνης,Εκδόσεις Νοων
Αλασάν Ουαταρά

Ο Αλασάν Ουαταρά ("Alassane Ouattara", 1 Ιανουαρίου 1942-) είναι Ιβοριανός πολιτικός, πρόεδρος της χώρας από το 2011. Εργάστηκε για λογαριασμό του ΔΝΤ- όπου ανήλθε στη θέση του αναπληρωτή επικεφαλής - και στην Κεντρική Τράπεζα των χωρών της Δυτικής Αφρικής (Banque Centrale des États de l'Afrique de l'Ouest ή BCEAO). Υπηρέτησε ακόμα ως πρωθυπουργός από το Νοέμβριο του 1990 ως το Δεκέμβριο του 1993, επί προεδρίας του Φελίξ Ουφουέ-Μπουανί. Έγινε πρόεδρος του κόμματος του Συναγερμού των Ρεπουμπλικανών (RDR) το 1999. Τον Οκτώβριο του 2015 και του 2020 επανεξελέγη πρόεδρος, κερδίζοντας τις εκλογές.
Βασιλεοπάτωρ

Ο Βασιλεοπάτωρ ήταν υψηλό βυζαντινό αυλικό αξίωμα. Δημιουργήθηκε επί Λέοντος, υιού του Βασιλείου του Μακεδόνα.

Πρώτος βασιλεοπάτωρ αναδείχτηκε ο Στυλιανός Ζαούτζης, πατέρας της δεύτερης συζύγου του Λέοντος, Ζωής. Απόκτησε με το αξίωμα αυτό μεγάλη δύναμη για κάποιο διάστημα. Επίσης ο Κωνσταντίνος ο Πορφυρογέννητος, γιος του Λέοντος ανακήρυξε βασιλεοπάτορα τον πεθερό του, Ρωμανό Λεκαπηνό, ο οποίος μετά από λίγο έγινε αυτοκράτορας. Εκτός των δύο αυτών, άλλος βασιλεοπάτωρ δεν αναφέρεται.
Κυβέρνηση Σπυρίδωνα Λάμπρου 1916

Η Κυβέρνηση Σπυρίδωνα Λάμπρου 1916 (Σεπτέμβριος 1916 - Απρίλιος 1917) αντικατέστησε την Κυβέρνηση Νικολάου Καλογερόπουλου 1916.
Στις 8 Ιουνίου 1916 η Αντάντ με τελεσίγραφό της προς την Ελληνική κυβέρνηση ζητά τον σχηματισμό κυβέρνησης η οποία δεν θα έχει οποιαδήποτε πολιτική χροιά και θα τηρεί πολιτική ευμενούς ουδετερότητας προς τους Συμμάχους. Ο βασιλιάς Κωνσταντίνος μετά την παραίτηση της κυβέρνησης Νικόλαου Καλογερόπουλου που η Αντάντ δεν αναγνώριζε επειδή αυτοπροσδιοριζόταν ως πολιτική, διορίζει «Υπηρεσιακή κυβέρνηση» υπό τον καθηγητή Σπυρίδωνα Λάμπρο, η οποία συμμορφούμενη σε άνωθεν αντολές, δεν αποτελείται παρά εξ ολοκλήρου από εξωκοινοβουλευτικούς..

Η κυβέρνηση Λάμπρου "«είναι ίσως η μοναδική Κυβέρνηση στην πολιτική μας ιστορία,πού τόσο ο χαρακτηρισμός της όσο και η αποστολή της[...] προσδιορίστηκαν από μια διακοίνωση των μεγάλων δυνάμεων»".

Κατά τη διάρκεια της πρωθυπουργίας του Σπυρίδωνα Λάμπρου ο Εθνικός Διχασμός οξύνθηκε ακόμα περισσότερο με αποκορύφωμα τη μάχη των Αθηνών και τα Νοεμβριανά.
Στην περίοδο αυτή η κυβέρνηση διοικούσε μόνο το νότιο μέρος της χώρας, ενώ η βόρειος Ελλάδα ήταν κάτω από τη διοίκηση της κυβέρνησης Εθνικής Αμύνης.
Brave

Brave είναι αμερικανική ταινία κινουμένων σχεδίων σε μορφή 3D, παραγωγής 2012. Τη σκηνοθεσία ανέλαβαν οι Μαρκ Άντριους και Μπρέντα Τσάπμαν και το σενάριο έγραψαν οι ίδιοι μαζί με τους Στιβ Περσέλ και Αϊρίν Μεκί. Την παραγωγή της ταινίας ανέλαβε η Pixar και τη διανομή η Walt Disney. Οι φωνές που ακούγονται είναι των ηθοποιών Κέλι ΜακΝτόναλντ, Τζούλι Γουόλτερς, Μπίλι Κόνολι, Έμμα Τόμσον, Κέβιν ΜακΚίντ, Κρεγκ Φέργκιουσον, Ρόμπι Κολτρέιν και Τζον Ρατζενμπέργκερ. Η ταινία διαδραματίζεται στα Χάιλαντς της Σκωτίας το 10ο αιώνα, όπου η Μέριντα, μια πριγκίπισσα με ταλέντο στην τοξοβολία, προκαλεί χάος στο βασίλειό της όταν αψηφά ένα παλιό έθιμο. Αφού συμβουλεύεται μια μάγισσα για βοήθεια, μια κατάρα πέφτει στην οικογένειά της και η Μέριντα πρέπει να αντιστρέψει το ξόρκι πριν να είναι πολύ αργά.

Η ταινία ανακοινώθηκε το 2008 με τον αρχικό τίτλο "The Bear and the Bow" (Η Αρκούδα και το Τόξο) και αποτελεί το πρώτο παραμύθι της Pixar ενώ διαθέτει και έναν σκοτεινότερο και πιο ώριμο τόνο σε σχέση με τις προηγούμενες δουλειές της. Η Pixar άλλαξε ολόκληρο το σύστημα κινουμένων σχεδίων της για πρώτη φορά στα 25 χρόνια για να εξασφαλίσει τα πολύπλοκα ειδικά εφέ.

Το "Brave" κυκλοφόρησε στους κινηματογράφους στις 22 Ιουνίου 2012. Απέσπασε κυρίως θετικά σχόλια από τους κριτικούς και έγινε μεγάλη εισπρακτική επιτυχία αποφέροντας 538,9 εκατομμύρια δολάρια παγκοσμίως. Βραβεύτηκε με Όσκαρ Καλύτερης Ταινίας Κινουμένων Σχεδίων και με Χρυσή Σφαίρα.
Νικόλας Εγγλέζου

Ο Νικόλας Εγγλέζου (ή Νίκος Εγγλέζου) είναι Κύπριος ποδοσφαιριστής που αγωνίζεται στη θέση του μεσοεπιθετικού και του μεσοαμυντικού. Τη φετινή περίοδο (2013-14) αγωνίζεται στη ΑΕΚ Λάρνακας.
Τζούλιαν Γκρέι

Ο Τζούλιαν Γκρέι είναι Άγγλος ποδοσφαιριστής που αγωνίζεται στη θέση του μεσοαμυντικού. Τη φετινή περίοδο (2012-13) αγωνίζεται στη Νέα Σαλαμίνα. Έχει αγωνιστεί σε ομάδες της Πρέμιερ Λιγκ και μικρότερων κατηγοριών της Αγγλίας όπως Άρσεναλ, Κρίσταλ Πάλας, Κάρντιφ Σίτι, Μπέρμιγχαμ Σίτι, Κόβεντρι Σίτι, Φούλαμ ΦΚ, Μπάρνσλεϊ ΦΚ και Walsall F.C. Αγωνίζεται στη θέση του μέσου αλλά μπορεί να βοηθήσει και στην άμυνα.
Μελανέας

Στην ελληνική μυθολογία με το όνομα Μελανέας (Μελανεύς, γενική: Μελανήος) είναι γνωστός ο πατέρας του "«αγακλυτού»" Αμφιμέδοντα, ενός από τους μνηστήρες της Πηνελόπης. Ο Μελανέας, που ήταν ντόπιος Ιθακήσιος, αναφέρεται στην "Οδύσσεια" του Ομήρου (ραψωδία ω, στίχος 103).
Ιόλου Άμπιλ

Ο Ιόλου Άμπιλ (Iolu Johnson Abil, προφορά: "Γιόλου Άμπιλ", 1942-) είναι πολιτικός από το Βανουάτου, ο οποίος υπηρέτησε ως πρόεδρος του νησιωτικού κράτους από το 2009 ως το 2014. Κατάγεται από το νησί Τάννα, το οποίο βρίσκεται στην επαρχία Ταφέα.
Αρθούρος της Ουαλίας

Ο Αρθούρος της Ουαλίας ("Arthur, Prince of Wales", 20 Σεπτεμβρίου 1486 - 2 Απριλίου 1502) ήταν ο μεγαλύτερος γιος του βασιλιά της Αγγλίας Ερρίκου Ζ΄ και της Ελισάβετ της Υόρκης, διάδοχος του θρόνου της Αγγλίας και πρίγκηπας της Ουαλίας, αλλά ποτέ δεν έγινε βασιλιάς λόγω του προώρου θανάτου του. 

Ο πατέρας του τον βάπτισε Αρθούρο για να δείξει την καταγωγή του από τους αρχαίους Άγγλους βασιλείς, ώστε να μην υπάρχει καμιά αμφισβήτηση στην διαδοχή. Συν τοις άλλοις, οι ερευνητές που έβαλε να ψάξουν του υπέδειξαν το Ουίντσεστερ ως την τοποθεσία του παλαιού Κάμελοτ. 

Στο μοναδικό πορτραίτο του Αρθούρου που έχει διασωθεί από την παιδική του ηλικία, αν και έχει ομοιότητα με τον πατέρα και τον αδελφό του, εμφανίζεται αδύναμος, ασθενούς χαρακτήρα, σε αντίθεση με το ρωμαλέο μικρότερο αδελφό του, Ερρίκο. Σε ηλικία δύο ετών, ο πατέρας του κανόνισε να παντρευτεί την Ισπανίδα πριγκίπισσα Αικατερίνη της Αραγωνίας, μικρότερη κόρη των καθολικών βασιλέων της Ισπανίας Φερδινάνδου και Ισαβέλλας, ως τμήμα της συμφωνίας της Μεντίνα-ντελ-Κάμπο. Οι γονείς της Αικατερίνης δεν βιάζονταν να εφαρμοστεί η συνθήκη, ζητώντας πρώτα από τον πατέρα του, Ερρίκο Ζ', τη θανάτωση των διεκδικητών του Αγγλικού θρόνου, καθώς ο Ερρίκος Ζ΄ ήταν ο πρώτος βασιλιάς των Τυδώρ μετά τον Πόλεμο των Ρόδων, οπότε και οι περισσότεροι αντίπαλοι εξοντώθηκαν. Ως αποτέλεσμα, ο Εδουάρδος Πλανταγενέτης, 17ος κόμης του Γουόρικ αποκεφαλίστηκε το (1499), ενώ ο Πέρκιν Γουόρμπεκ, νόθος γιος του Εδουάρδου Δ΄, κρεμάστηκε. 

Σε ηλικία τριών ετών ονομάστηκε πρίγκηπας της Ουαλίας και κόμης του Τσέστερ, ενώ στα πέντε του χρόνια χρίστηκε ιππότης του Τάγματος της Περικνημίδας. Εκπαιδεύτηκε με τους καλύτερους δασκάλους και έμαθε Ελληνικά και Λατινικά. Μέχρι την ηλικία των 14 ετών δεν είχε συναντήσει ακόμα την νύφη του, περιοριζόμενος σε ανταλλαγές επιστολών μαζί της, οι οποίες ήταν περισσότερο ευγενικές παρά ερωτικές. Τότε οι γονείς της, Φερδινάνδος και Ισαβέλλα, αποφάσισαν να στείλουν τη μικρότερη κόρη τους στον γαμπρό τους, με τη νύφη Αικατερίνη να φτάνει στην Αγγλία στις 4 Νοεμβρίου 1501. Από τα γράμματα που έστειλε ο νεαρός Αρθούρος στους γονείς και τα πεθερικά του έδειχνε ότι ήταν ενθουσιασμένος με τη σύζυγο του. 

Ο γάμος τους έγινε στις 14 Νοεμβρίου 1501 στον Καθεδρικό Ναό του Αγίου Παύλου. Αμέσως μετά πήγαν να ζήσουν στο κάστρο του Λάντλοου στα σύνορα με την Ουαλλία, την οποία διοικούσε, αλλά έξι μήνες αργότερα ο Αρθούρος πέθανε πρόωρα σε ηλικία 15 ετών. Η αιτία του θανάτου του είναι άγνωστη, αλλά πιθανολογείται ότι ευθύνεται διαβήτης ή φυματίωση. Η νεαρή χήρα του, Αικατερίνη της Αραγωνίας, παντρεύτηκε επτά χρόνια αργότερα, το 1509, τον κατά πέντε χρόνια νεώτερο του Αρθούρου και διάδοχο, μετέπειτα βασιλιά της Αγγλίας, Ερρίκο Η΄, αφού είχε εν τω μεταξύ δεχθεί νέο πλήγμα με το θάνατο της μητέρας της.

|-



Κατηγορία:Οίκος των Τυδώρ
Κατηγορία:Πρίγκιπες της Ουαλίας
Κατηγορία:Δούκες της Κορνουάλης
Οχυρό Κρήτη

Το Οχυρό Κρήτη (Γερμανικά: Festung Kreta) αποτέλεσε διοίκηση των γερμανικών δυνάμεων κατοχής κατά τη διάρκεια του Β’ Παγκοσμίου Πολέμου στην Κρήτη, την οποία κατέλαβαν έπειτα από την μάχη της Κρήτης στα τέλη Μαΐου 1941. Οι Γερμανοί κατέλαβαν τους τρεις δυτικούς νομούς του νησιού (Χανίων, Ηρακλείου και Ρεθύμνου), εγκαθιστώντας το αρχηγείο τους στα Χανιά, ενώ οι Ιταλοί κατέλαβαν τον Νομό Λασιθίου, έως τη συνθηκολόγηση της Ιταλίας τον Σεπτέμβριο του 1943. Η πρώτη γερμανική μονάδα που ανέλαβε τη φρούρηση του νησιού ήταν η 164η Μεραρχία Πεζικού (164. Infanterie-Division) την οποία διαδέχθηκε την περίοδο 1943-1944 η 22η Αερομεταφερόμενη Μεραρχία Πεζικού (22. Luftlande-Infanterie-Division). Η ιταλική μονάδα στο νησί ήταν η 51η Μεραρχία Πεζικού «Σιένα» (51a Divisione di Fanteria "Siena"). 

Η δύναμη της φρουράς αυξομειωνόταν σημαντικά, ανάλογα με την πρόοδο των εκστρατειών στη Βόρεια Αφρική και την Ρωσία και την πιθανή απειλή συμμαχικής εισβολής στο νησί. Στο ζενίθ της η φρουρά διέθετε 75.000 άνδρες το 1943, ενώ στο ναδίρ της 10.000 κατά την παράδοση του νησιού στις 12 Μαΐου 1945. 

Ως διοικητές του Οχυρού Κρήτη υπηρέτησαν οι στρατηγοί Κουρτ Στούντεντ (Kurt Student), Αλεξάντερ Αντρέ (Alexander Andrae), Μπρούνο Μπρόιερ (Bruno Bräuer), Φριντριχ-Βίλχελμ Μύλλερ (Friedrich-Wilhelm Müller) και Γκέοργκ Μπεντακ (Georg Benthack). Οι ιταλικές δυνάμεις κατοχής διοικούνταν από το στρατηγό Αντζέλικο Κάρτα (Angelico Carta).

Κατηγορία:Ιστορία της Κρήτης κατά τον Β΄ Παγκόσμιο Πόλεμο
Κατηγορία:Γερμανική κατοχή της Ελλάδας
Γιάννης Καλπούζος

Ο Γιάννης Καλπούζος είναι Έλληνας συγγραφέας, ποιητής και στιχουργός της σύγχρονης γενιάς.

Γεννήθηκε στο χωριό Μελάτες της Άρτας το 1960. Από το 1983 ζει στην Αθήνα.
Amader Shomoy

Η Amader Shomoy (βεγγαλικά: আমাদের সময়) είναι μια Βεγγαλόγλωσση καθημερινή εφημερίδα από το Μπαγκλαντές. Η "Amader Shomoy" άρχισε να δημοσιεύεται το 2003 από τον Ναγιμούλ Χαν.
Γέλενα Γιάνκοβιτς

Η Γέλενα Γιάνκοβιτς (σερβικά: "Јелена Јанковић", προφορά: jělena jǎːŋkoʋitɕ, 28 Φεβρουαρίου 1985) είναι Σέρβα επαγγελματίας αθλήτρια του τένις. Έχει υπάρξει δύο φορές στο νούμερο 1 της παγκόσμιας κατάταξης της Ένωσης Αντισφαίρισης Γυναικών (WTA). Ένα από τα μεγαλύτερα επιτεύγματα της καριέρας της είναι η πρώτη θέση στο Γουίμπλεντον, το 2007, σε ομαδικό μιξ, με παρτενέρ τον Τζέιμι Μάρεϊ. Εν συνεχεία το 2010, κατέκτησε και την πρώτη θέση στο Indian Wells Masters. Επίσης, έχει κερδίσει δύο φορές (2006, 2007) και το Ιταλικό Όπεν. Το 2008, κατάφερε να φτάσει και στα τελικά του Αμερικανικού Όπεν. Προπονητής της είναι ο αδελφός της Μάρκο Γιάνκοβιτς. 

Γεννήθηκε στο Βελιγράδι της Γιουγκοσλαβίας, και ήταν το τρίτο παιδί των οικονομολόγων Βέσελιν και Σνεζάνα. Αφού τελείωσε το σχολείο, σπούδασε στο Πανεπιστήμιο "Džon Nezbit" οικονομικά. Όμως γρήγορα παράτησε εκεί τις σπουδές της, για να ακολουθήσει καριέρα στο τένις. Ο πρώτος της σύλλογος ήταν ο Red Star. Ήδη από την ηλικία των 9 έπαιζε τένις, καθώς της το είχε "συστήσει" ο αδελφός της Μάρκο. Αργότερα, πήγε στην Ακαδημία Αντισφαίρισης του Νικ Μπολοτιέρι. Το 2001, κέρδισε το Αυστραλιανό Όπεν Παίδων και έγινε νούμερο 1 παγκοσμίως στους παίδες. Την ίδια χρονιά, όμως, εντάχθηκε και στο WTA και έκτοτε αγωνίζεται εκεί. Μεταξύ 2004 και 2006, άρχισε ουσιαστικά να γίνεται να ανθίζει η καριέρα της. Ήδη από το 2003 είχε μπει στους πρώτους 100. Το 2004, μετά από νίκη της στη Βουδαπέστη, έφτασε στο νούμερο 51, ολοκληρώνοντας το 2004, ούσα στην 28η θέση. Μέχρι το 2006, είχε φτάσει στο νούμερο 12. 

Από το 2007 και μετά, άρχισε να γίνεται γνωστή παγκοσμίως, καταλαμβάνοντας την 3η θέση παγκοσμίως. Κατά το τέλος του έτους η Ολυμπιακή Επιτροπή Σερβίας, την ονόμασε Αθλήτρια της Χρονιάς, γεγονός που επαναλήφθηκε και την επόμενη χρονιά. Το 2008, έφτασε και στο νούμερο 1. Η καριέρα της συνεχίστηκε με τίτλους και επιτυχίες έως ότου το 2014, όπου ήρθε ο τραυματισμός στην πλάτη. Παρόλα αυτά κέρδισε κάποιους τίτλους έως και το 2016-17 που ταλαιπωρείται με αναρρώσεις και τραυματισμούς. Είναι επίσης γνωστή για την αθλητική αντιπαλότητα που έχει με την άλλη σπουδαία Σέρβα, Άνα Ιβάνοβιτς. Από το 2007 είναι πρέσβειρα καλής θέλησης της UNICEF, για τη Σερβία, ενώ το 2008 γυρίστηκε ντοκιμαντέρ για τη ζωή της.
Κιμ Σου-τζα

Η Κιμ Σου-τζα (κορεατικά: 김선자, Χάντσα: 金宣子, 1930 - 30 Δεκεμβρίου 1997) ήταν Νοτιοκορεάτισσα κατά συρροήν δολοφόνος, η οποία μεταξύ τον Οκτώβριο του 1986 και τον Αύγουστο του 1988, δηλητηρίασε έξι ανθρώπους, εκ των οποίων οι πέντε απεβίωσαν, χρησιμοποιώντας αναψυκτικά, στα οποία είχε προσθέσει κυανιούχο κάλιο. Η Κιμ, υπήρξε ένας από τους τελευταίους 23 ανθρώπους, στους οποίους έγινε η χρήση της θανατικής ποινής, πριν αυτή αρθεί οριστικά από τον πρόεδρο Κιμ Ντε-τζουνγκ. Με την ιστορία της Κιμ, έχουν ασχοληθεί και μέσα όπως η τηλεόραση, όπου έχει αποδοθεί σε δύο διαφορετικές σειρές.

Η Κιμ ήταν μία νοικοκυρά που ζούσε στο Σίντανγκ-ντονγκ στην ευρύτερη περιοχή της Σεούλ, μαζί με τους τρεις γιους της. Η οικογένεια βασιζόνταν αποκλειστικά στον μισθό του συζύγου της, ο οποίος ήταν ζωγράφος. Παρόλα αυτά, η Κιμ, συνέχιζε να δανείζεται χρήματα από τρίτους, ώστε να ικανοποιήσει τον εθισμό της στον τζόγο. Στο τέλος δε αποφάσισε κιόλας να σκοτώσει τους πιστωτές της και να τους κλέψει τα λεφτά τους. Το πρώτο της έγκλημα έγινε στις 30 Οκτωβρίου του 1986, όταν δηλητηρίασε μια 49χρονη και της έκλεψε τα χρυσαφικά που φορούσε, χωρίς η αστυνομία να μπορεί με κάποιον τρόπο να τη συνδέσει με το σκηνικό. Ενώ και οι υπόλοιποι τέσσερις φόνοι κινήθηκαν σε αυτά τα πλαίσια. Μάλιστα δε είχε επιχειρίσει να κάνει το ίδιο και στον πατέρα της, ο οποίος, όμως, τελικά, ήταν το μόνο θύμα που σώθηκε.

Κι αφού πέρασαν δύο έτη από την πρώτη της δολοφονία, στις 2 Σεπτεμβρίου του 1988, συλλαμβάνεται από τις αρχές, ως ύποπτοι για ανεξιχνίαστους θανάτους. Η Κιμ αρνήθηκε όλες τις κατηγορίες, όμως μετά από έρευνα που έγινε στο σπίτι της βρήκαν τα σύνεργα της, καθώς και σωρεία κλοπιμαίων. Εκείνο που προκάλεσε τις αρχές να ασχοληθούν με αυτήν, ήταν μία περίεργη κατάθεση που έκανε στην τράπεζα, μετά τη δολοφονία του τελευταίου της θύματος. Τη χημική ουσία που χρησιμοποιούσε την είχε προμηθευτεί από έναν ανιψιό της που εργαζόταν σε χημική εταιρεία, με την πρόφαση ότι θέλει να πιάσει φασιανούς. Μέχρι και το τέλος της δικής της δεν σταμάτησε να υποστηρίζει την αθωότητά της, της επιβλήθη η θανατική ποινή το 1989, η οποία εκτελέστηκε το 1997.
Λι Τσουν-τζε

Ο Λι Τσουν-τζε (κορεατικά: 이춘재, Χάντσα: 李春在, RR: "Lee Chun-jae", MR: "Lee Ch’un-chae", Ιανουάριος 1963) είναι Νοτιοκορεάτης κατά συρροή δολοφόνος, ο οποίος καταδικάστηκε μετά τη δολοφονία της νύφης του το 1994, ενώ αργότερα ομολόγησε ότι είχε δολοφονήσει κατά το παρελθόν άλλους 14 ανθρώπους, συμπερλιμβανομένων και 10 από την υπόθεση γνωστή και ως κατά συρροή δολοφονίες στη Χουασόνγκ, μεταξύ το 1986 και το 1991. Ο Λι καταδικάστηκε σε ισόβια κάθειρξη για τη δολοφονία της νύφης του, με πιθανότητα να βγει στα 20 χρόνια. Για τις υπόλοιπες δολοφονίες που έκανε, αφού τις ομολόγησε το 2019, έγινε πραγραφή και δεν μπορεί να καταδικαστεί εκ νέου και για αυτές.